Brutálna Nikita (seriál)

Brutálna Nikita (v originále La Femme Nikita) je kanadský akčný televízny seriál z rokov 19972001 založený na filme s rovnakým názvom z roku 1990 od Luca Bessona. Hlavnú úlohu hrá Peta Wilson. 

Seriál má charakteristickú atmosféru doplnenú zaujímavým výberom hudby od známych aj menej známych interpretov. Takisto sú zaujímavé aj variácie obliekania hlavnej ženskej hrdinky. Ďalšou zaujímavosťou je, že originálne názvy epizód majú počet slov podľa série.

Hlavné postavy 
 Peta Wilson ako Nikita
 Roy Dupuis ako Michael
 Eugene R. Glazer ako Šéf
 Alberta Watson ako Madeline
 Matthew Ferguson ako Birkoff
 Don Francks ako Walter

Dej 

Plavovláska Nikita žije na ulici, pretože ju nenávidí matkin priateľ. Raz v noci sa pokúsi zabrániť zločincovi zabiť svoju obeť, ale nešťastnou náhodou ho zabije. Krátko nato je zadržaná políciou. Prebudí sa v bielej miestnosti a muž menom Michael jej prezradí, že sa nachádza v najtajnejšej protiteroristickej organizácii na svete, v Sekcii 1 a ukáže jej fotografiu hrobu, kde bola podľa oficiálnej verzie pochovaná. Nasleduje tvrdý výcvik, počas ktorého sa Nikita s Michaelom zblíži. Po dlhej dobe ju Michael pozve na večeru, ale ukáže sa, že to bola iba zámienka na preverenie Nikitiných schopností - má totiž ukradnúť schránku a utiecť okienkom na toaletách. Zistí však, že okienko na ulicu nevedie. Musí improvizovať a nakoniec sa jej podarí utiecť. Dostáva krycie meno Josephine a čaká, až sa jej Sekcia ozve...

Epizódy 

Kanadské televízne seriály
Televízne seriály z roku 1997
Akčné televízne seriály